ai4bharat/Pralekha huggingface dataset:
संस्कृति मंत्रालय
डॉ. महेश शर्मा ने पुराना किला की पुनर्निमित झील और प्रकाश सज्जा का उद्घाटन किया
सरकार का लक्ष्य विरासत स्मारकों को जन अनुकूल बनाना है ताकि लोगों में देश के इतिहास और संस्कृति के प्रति गौरव भाव विकसित हों – डॉ. महेश शर्मा
संस्कृति राज्य मंत्री  डॉ. महेश शर्मा ने आज नई दिल्ली के पुराना किला में पुनर्निमित झील और प्रकाश सज्जा व्यवस्था का उद्घाटन किया। इस अवसर पर संसद सदस्य श्रीमती मीनाक्षी लेखी, संस्कृति मंत्रालय के सचिव श्री अरूण गोयल, एएसआई की महानिदेशक श्रीमती ऊषा शर्मा, एनबीसीसी के अध्यक्ष और प्रबंध निदेशक डॉ. अनूप कुमार मित्तल तथा अन्य गणमान्य व्यक्ति उपस्थित थे।
समारोह को संबोधित करते हुए डॉ. महेश शर्मा ने कहा कि विश्व मंच पर अपनी समृद्ध सांस्कृतिक विरासत को प्रस्तुत करना हमारी जिम्मेदारी है। उन्होंने परियोजना के लिए भारतीय पुरातत्व संर्वेक्षण की प्रशंसा करते हुए कहा कि सरकार प्रमुख पर्यटक स्थलों को पर्यटक अनुकूल बनाने का निरन्तर प्रयास कर रही है। इससे युवाओं को देश के इतिहास और संस्कृति को बेहतर तरीके से जानने का अवसर मिलेगा। उन्होंने बताया कि मंत्रालय का लक्ष्य विरासत स्मारकों को लोगों के अनुकूल और सर्वसुलभ बनाना है।
इस अवसर पर संसद सदस्य श्रीमती मीनाक्षी लेखी ने कहा कि संस्कृति मंत्रालय ने उनके निर्वाचन क्षेत्र में आने वाले पुराना किला में शानदार काम किया है। उन्होंने कहा कि पुराना किला के बिना दिल्ली का इतिहास अधूरा है।
संस्कृति मंत्रालय के सचिव श्री अरूण गोयल ने बताया कि भारत सरकार का प्रयास दिल्ली तथा देश के अन्य भागों में स्मारकों का विकास करना और उन्हें पर्यटक अनुकूल बनाना है ताकि अधिक से अधिक पर्यटक इन ऐतिहासिक स्थलों को देख सके और हमारे इतिहास के बारे में जानकारी विकसित कर सकें।
स्वागत भाषण में भारतीय पुरातत्व संर्वेक्षण की महानिदेशक श्रीमती ऊषा शर्मा ने कहा कि कॉरपोरेट सामाजिक दायित्व के अंतर्गत एनबीसीसी के सहयोग से पुराना किला को विकसित किया गया है। इस पर 30 करोड़ रुपये की लागत आई है। परियोजना के लिए कॉरपोरेट सामाजिक दायित्व के अंतर्गत 15 करोड़ का योगदान एनबीसीसी ने दिया है जबकि शेष राशि एएसआई ने दी है। उन्होंने बताया कि एनजीटी के आदेश को लागू करने के निर्णय और पयार्वरण अनुकूल उपायों के तहत पुराना किला में आगुंतकों के लिए किले के अंदर खानपान सामग्री और प्लास्टिक के पानी बोतल लाने की अनुमति नहीं होगी।
इस अवसर पर एनबीसीसी के सीएमडी डॉ. अनूप कुमार मित्तल ने कहा कि कारपोरेट सामाजिक दायित्व के भाग के रूप में सभी विकास कार्य चार महीने से कम समय में पूरे किए गए। उन्होंने कहा कि समझौता ज्ञापन में दिए गए समय से अधिक समय तक पुराना किले की सुविधाओं की देखरेख करने में एनबीसीसी को प्रसन्नता होगी।
भारतीय पुरातत्व सर्वेक्षण ने मई 2018 से पुराना किला में अनेक विकास कार्य प्रारंभ किये। इन कार्यों में किले के पश्चिम और उत्तर पश्चिम में खाई का नवीकरण करना, रोशनी से सजाने का कार्य केंद्रीय पुरातन संग्रहालय का विकास, ई-टिकटिंग प्रणाली लागू करना आदि शामिल है।
रक्षा मंत्रालय
आईडीएस मुख्यालय ने 21वां स्थापना दिवस मनाया
एकीकृत रक्षा स्टाफ  मुख्यालय ने दिनांक 1 अक्टूबर, 2021 को अपना 21वां स्थापना दिवस मनाया। चीफ ऑफ इंटीग्रेटेड डिफेंस स्टाफ टू द चैयरमेन, चीफ्स ऑफ स्टाफ कमेटी  ने ट्राई-सर्विस बिरादरी के सभी सदस्यों और उनके परिवार को बधाई दी।
मुख्यालय आईडीएस को दिनांक 1 अक्टूबर, 2001 को एक ट्राई-सर्विस इकाई के रूप में 'संयुक्तता के माध्यम से जीत' के व्यापक आदर्श वाक्य के साथ स्थापित किया गया था। रक्षा सेवाओं के बीच संयुक्तता को बढ़ावा देने और रक्षा मंत्रालय  और अन्य विभागों और मंत्रालयों के साथ बेहतर समन्वय सुनिश्चित करने के लिए, मुख्यालय आईडीएस ने पिछले दो दशकों में रक्षा को मजबूत करने जैसे प्रमुख राष्ट्रीय प्रयासों को बढ़ावा देने में रक्षा सेवाओं के प्रयासों का नेतृत्व किया है, जैसे उदाहरण के लिए खुफिया, मानवीय सहायता एवं आपदा राहत , सैन्य कूटनीति, राष्ट्रीय युद्ध स्मारक का निर्माण, रक्षा अंतरिक्ष एजेंसी का संचालन, रक्षा साइबर एजेंसी और संयुक्त संगठन के तौर पर सशस्त्र बल विशेष अभियान प्रभाग।
सैन्य मामलों के विभाग  और चीफ ऑफ डिफेंस स्टाफ  की संस्था का निर्माण परिवर्तनकारी सुधार हैं, जिन्होंने रक्षा सेवाओं के आधुनिकीकरण एवं परिवर्तन तथा देश के उच्च रक्षा ढांचे में उनके एकीकरण के लिए बहुत आवश्यक उन्नयन एवं प्रोत्साहन दिया है। आईडीएस मुख्यालय रक्षा सेवाओं के एकीकरण, आधुनिकीकरण और परिवर्तन के प्रति अपनी प्रतिबद्धता की पुष्टि करता है।
रक्षा मंत्रालय
रक्षा मंत्री श्री राजनाथ सिंह ने ताशकंद में पूर्व प्रधानमंत्री लाल बहादुर शास्त्री को श्रद्धांजलि अर्पित की
रक्षा मंत्री श्री राजनाथ सिंह ने आज उज्बेकिस्तान के ताशकंद में शास्त्री स्ट्रीट में पूर्व प्रधानमंत्री लाल बहादुर शास्त्री की प्रतिमा पर पुष्पांजलि अर्पित की। भारत और पाकिस्तान के बीच 1965 के युद्ध के बाद ताशकंद समझौते पर हस्ताक्षर करने के एक दिन बाद 11 जनवरी 1966 को शास्त्री जी ने ताशकंद में अंतिम सांस ली।
रक्षा मंत्री ने ट्वीट की एक श्रृंखला में कहा कि लाल बहादुर शास्त्री ने मुश्किल समय में भारत का नेतृत्व किया और अपनी दृढ़ इच्छाशक्ति एवं संकल्प के माध्यम से देश में नई ऊर्जा का संचार किया। उन्होंने कहा “जय जवान, जय किसान के नारे के जरिये शास्त्री जी ने युद्ध के समय में राष्ट्र को एकजुट किया और देश के लोगों में स्वाभिमान और सम्मान की भावना को मजबूत किया।”
श्री राजनाथ सिंह ने शास्त्री जी को सादगी और ईमानदारी का प्रतीक बताया, जिन्होंने सार्वजनिक जीवन में भी ईमानदारी को अपनाया। रक्षा मंत्री ने शास्त्री जी की याद में बनाए गए स्कूल का भी दौरा किया और वहां पढ़ने वाले बच्चों के साथ बातचीत की। उन्होंने भारत और हिंदी भाषा के प्रति अपने प्रेम को प्रदर्शित करने पर प्रसन्नता व्यक्त की।
रक्षा मंत्री शंघाई सहयोग संगठन  की एक महत्वपूर्ण बैठक में भाग लेने और उज्बेकिस्तान सरकार के साथ द्विपक्षीय बैठकों के लिए आधिकारिक तौर पर उज्बेकिस्तान की यात्रा पर हैं।
श्री राजनाथ सिंह 2 नवंबर 2019 को शंघाई सहयोग संगठन  के सदस्य देशों के प्रमुखों की परिषद्  की बैठक में भारत का प्रतिनिधित्व करेंगे। 2-3 नवंबर 2019 को उनकी द्विपक्षीय बैठकें भी होंगी। रक्षा मंत्री द्विपक्षीय रक्षा सहयोग के मुद्दों पर चर्चा करने के लिए उज्बेकिस्तान के रक्षा मंत्री मेजर जनरल कुर्बानोव बखोदिर निजामोविच के साथ बैठक करेंगे।
आर.के.मीणा/आरएनएम/एएम/एसके– 3959
(Visitor Counter : 133
सूक्ष्म, लघु एवं मध्यम उद्यम मंत्रालय
राष्ट्रीय विदेश व्यापार निर्देशिका जारी
एमएसएमई राज्य मंत्री श्री गिरिराज सिंह राष्ट्रीय विदेश व्यापार निर्देशिका जारी करते हुए।
सूक्ष्म, लघु और मध्यम उद्यम  राज्य मंत्री  श्री गिरिराज सिंह और एमएसएमई सचिव डॉ. अरूण कुमार पांडा ने नई दिल्ली में हाल ही में सम्पन्न अंतर्राष्ट्रीय एसएमई सम्मेलन-2018 के दौरान निर्यातकों को बढ़ावा देने के लिए एक निर्देशिका जारी की। इस निर्देशिका में सरकार द्वारा स्थापित, मंजूर अथवा प्रायोजित एमएसएमई के निर्यात-आयात कार्यालयों, नीति निर्धारकों, नियंत्रकों, समन्वयकों और सभी निर्यात संवर्धन परिषदों, जिन्स बोर्डों, विकास प्राधिकरणों, व्यापार और उद्योग संगठनों, के बारे में जानकारी होगी।
श्री सिंह ने कहा कि यह निर्देशिका निर्यातकों-आयातकों, व्यापारियों, निर्माताओं, एमएसएमई, अधिकृत आर्थिक संचालकों, निर्यात-आयात प्रबंधन छात्रों, नये आईईसी धारकों और निर्यात व्यापार में लगे सभी लोगों के लिए उपयोगी साबित होगी।
इस निर्देशिका का प्रकाशन इंटरनेशनल ट्रेड कन्सलटेंट्स, नई दिल्ली ने किया है।
रक्षा मंत्रालय
केन्द्रीय मंत्रिमंडल द्वारा सैनिक स्कूल सोसाइटी के साथ सरकारी और निजी क्षेत्र के 100 विद्यालयों की सम्बद्धता को अनुमोदन ।
अकादमिक वर्ष 2022-23 से कक्षा-VI में 5000 विद्यार्थियों को प्रवेश देने के लिए नए विद्यालय
राष्ट्रीय शिक्षा नीति  के अनुरूप आगे बढ़ते हुए भारत सरकार ने राष्ट्र की समृद्ध संस्कृति और विरासत पर गर्व करने तथा चरित्र के साथ प्रभावी नेतृत्व, अनुशासन, राष्ट्रीय कर्तव्य और देशभक्ति की भावना को विकसित करने के लिए बच्चों को सक्षम बनाने वाली मूल्य आधारित शिक्षा पर और बल देने का निर्णय लिया है । सैनिक स्कूलों के मौजूदा पैटर्न में प्रतिमान विस्थापन करते हुए केन्द्रीय मंत्रिमंडल ने माननीय प्रधानमंत्री श्री नरेन्द्र मोदी की अध्यक्षता में 12 अक्तूबर 2021 को आयोजित हुई बैठक में सैनिक स्कूल सोसाइटी, रक्षा मंत्रालय के साथ सम्बद्ध होने वाले विद्यालयों को लांच करने संबंधी प्रस्ताव को अनुमोदित किया है । ये विद्यालय विशिष्ट स्तंभ के रूप में कार्य करेंगे जो रक्षा मंत्रालय के मौजूदा सैनिक स्कूलों से विशिष्ट और भिन्न होंगे । प्रथम चरण में 100 सम्बद्ध होने वाले भागीदारों को राज्यों/एनजीओ/निजी भागीदारों से लिया जाना प्रस्तावित है ।
विवरण
सैनिक स्कूलों ने आकांक्षी माता-पिता और बच्चों की पहुंच के भीतर न केवल मूल्य आधारित उत्तम गुणवत्ता वाली शिक्षा प्रदान की है अपितु सैन्य नेतृत्व, प्रशासनिक सेवाओं, न्यायिक सेवाओं तथा विज्ञान, प्रौद्योगिकी एवं उद्यमिता जैसे जीवन के अन्य क्षेत्रों में साधारण पृष्ठभूमि से उच्चतम सोपानकों पर पहुंचते हुए विद्यार्थियों का गौरवशाली इतिहास भी प्रस्तुत किया है । इन कारकों की वजह से और अधिक संख्या में नए सैनिक स्कूल खोलने की मांग हमेशा बढ़ती रही है ।
देशभर में फैले 33 सैनिक स्कूलों के प्रशासनिक अनुभव का लाभ उठाने के लिए 100 नए संबद्ध सैनिक स्कूलों की स्थापना का निर्णय लिया गया है जिसमें सैनिक स्कूल सोसाइटी से संबद्ध होने के लिए आवेदन हेतु सरकारी/निजी स्कूलों/एनजीओ से प्रस्ताव आमंत्रित किए जाएंगे। इच्छुक पक्ष https://sainikschool.ncog.gov.in की यूआरएल पर अपने प्रस्ताव प्रस्तुत कर सकते हैं जहां योजना की महत्वपूर्ण विशेषताएं और अर्हक पात्रता, हितधारकों अर्थात रक्षा मंत्रालय और स्कूल प्रबंधन के उत्तरादायित्व सूचीबद्ध हैं ।
इस योजना से शिक्षा क्षेत्र में सार्वजनिक/निजी सहभागिता को बल मिलेगा जिससे प्रतिष्ठित निजी और सरकारी स्कूलों में उपलब्ध मौजूदा अवसंरचना का लाभ उठाने में मद्द मिलेगी और सैनिक स्कूल परिवेश में शिक्षा प्राप्त करने के इच्छुक बच्चों की बढ़ती आकांक्षाओं को पूरा करने के लिए नई क्षमताओं का विकास होगा ।
अकादमिक वर्ष 2022-23 की शुरुआत से तकरीबन 5,000 छात्रों के कक्षा-VI में ऐसे 100 संबद्ध स्कूलों में प्रवेश लेने की उम्मीद है । वर्तमान में मौजूदा 33 सैनिक स्कूलों में कक्षा-VI में तकरीबन 3,000 छात्रों के प्रवेश की क्षमता है ।
विशेष लाभ
यह माना जाता है कि पाठ्यक्रम सहित नियमित बोर्ड के साथ सैनिक स्कूल शिक्षा प्रणाली के एकीकरण से अकादमिक रूप से मजबूत, शारीरिक रूप से तंदरूस्त, सांस्कृतिक रूप से जागरूक, बौद्धिक रूप से निपुण, कौशल संपन्न युवा और योग्य नागरिकों को तैयार किया जा सकता है। ऐसी कल्पना की जाती है कि इन स्कूलों के छात्र आवश्यक जीवन कौशलों से लैस होंगे जिससे वे अपने चयनित क्षेत्रों में उम्दा प्रदर्शन करेंगे । इस प्रकार इस प्रस्ताव का लक्ष्य राष्ट्रीय उद्देश्यों को सर्वोच्च वरीयता देने पर ध्यान केन्द्रित करते हुए नेतृत्व गुणों के साथ आत्मविश्वासयुक्त, उच्च कौशलयुक्त, बहु-आयामी, देशभक्त युवा समुदाय तैयार करना है ।
|
स्वास्थ्य एवं परिवार कल्याण मंत्रालय
|
कोविड-19 टीकाकरण अपडेट- 256वां दिन
भारत का कुल टीकाकरण कवरेज 87 करोड़ के पार पहुंचा
आज शाम 7 बजे तक 49 लाख से अधिक वैक्सीन की खुराक लगाई गईं
भारत का कोविड-19 टीकाकरण कवरेज आज 87 करोड़ के पार  पहुंच गया। आज शाम 7 बजे तक टीके की 49 लाख से ज्यादा ) खुराक लगाई गईं। आज देर रात तक दिन की अंतिम रिपोर्ट तैयार होने के साथ दैनिक टीकाकरण का आंकड़ा और बढ़ने की उम्मीद है।
जनसंख्या प्राथमिकता वाले समूहों पर आधारित, वैक्सीन की खुराकों का अलग-अलग संचयी कवरेज इस प्रकार है:
|
|
वैक्सीन की खुराक का संचयी कवरेज
|
|
एचसीडब्ल्यू
|
|
पहली खुराक
|
|
1,03,72,229
|
|
दूसरी खुराक
|
|
88,65,432
|
|
एफएलडब्ल्यू
|
|
पहली खुराक
|
|
1,83,50,655
|
|
दूसरी खुराक
|
|
1,49,17,439
|
|
18-44 वर्ष आयु समूह
|
|
पहली खुराक
|
|
35,50,09,680
|
|
दूसरी खुराक
|
|
7,88,45,995
|
|
45-59 वर्ष आयु समूह
|
|
पहली खुराक
|
|
15,81,86,738
|
|
दूसरी खुराक
|
|
7,54,66,028
|
|
60 वर्ष से ज्यादा
|
|
पहली खुराक
|
|
10,06,50,800
|
|
दूसरी खुराक
|
|
5,55,24,416
|
|
पहली खुराक दी गई
|
|
64,25,70,102
|
|
दूसरी खुराक दी गई
|
|
23,36,19,310
|
|
कुल
|
|
87,61,89,412
आज के टीकाकरण अभियान में अलग-अलग जनसंख्या प्राथमिकता समूहों को वैक्सीन लगाए जाने का विवरण इस प्रकार है :
|
|
तारीख: 28 सितंबर, 2021 
|
|
एचसीडब्ल्यू
|
|
पहली खुराक
|
|
192
|
|
दूसरी खुराक
|
|
10,027
|
|
एफएलडब्ल्यू
|
|
पहली खुराक
|
|
452
|
|
दूसरी खुराक
|
|
31,252
|
|
18-44 वर्ष आयु समूह
|
|
पहली खुराक
|
|
19,25,501
|
|
दूसरी खुराक
|
|
15,66,705
|
|
45-59 वर्ष आयु समूह
|
|
पहली खुराक
|
|
4,63,152
|
|
दूसरी खुराक
|
|
4,84,179
|
|
60 वर्ष से ज्यादा
|
|
पहली खुराक
|
|
2,35,910
|
|
दूसरी खुराक
|
|
2,27,799
|
|
पहली खुराक दी गई
|
|
26,25,207
|
|
दूसरी खुराक दी गई
|
|
23,19,962
|
|
कुल
|
|
49,45,169
देश में जनसंख्या के सबसे ज्यादा कमजोर समूहों की कोविड-19 से रक्षा के एक साधन के रूप में टीकाकरण की उच्चतम स्तर पर नियमित रूप से समीक्षा और निगरानी की जाती है।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 199.98 करोड़ टीके लगाए जा चुके हैं
बीते चौबीस घंटों में 25,59,840 टीके लगाए गए
भारत में सक्रिय मरीजों की संख्या 1,43,449 है
सक्रिय मामलों की दर 0.33 प्रतिशत है
स्वस्थ होने की वर्तमान दर 98.47 प्रतिशत है
बीते चौबीस घंटों में 17,790 लोग स्वस्थ हुए,अब तक स्वस्थ हुए कुल लोगों की संख्या 4,30,81,441 है
पिछले 24 घंटों में 20,528 नए मामले सामने आए
दैनिक सक्रिय मामलों की दर 5.23 प्रतिशत है
साप्ताहिक सक्रिय मामलों की दर 4.55 प्रतिशत है
अब तक 86.94 करोड़ जांच की जा चुकी हैं,बीते चौबीस घंटों में 3,92,569 जांच की गई
प्रधानमंत्री कार्यालय
प्रधानमंत्री ने आयुष मंत्रालय द्वारा डब्ल्यूएचओ ग्लोबल सेंटर फॉर ट्रेडिशनल मेडिसिन की स्थापना के लिए डब्ल्यूएचओ के साथ मेजबान देश पर समझौते का स्वागत किया
प्रधानमंत्री श्री नरेन्द्र मोदी ने भारत में डब्ल्यूएचओ ग्लोबल सेंटर फॉर ट्रेडिशनल मेडिसिन की स्थापना को लेकर खुशी व्यक्त की है। उन्होंने उम्मीद जताई कि यह केंद्र धरती को स्वस्थ बनाने और वैश्विक हित में हमारी समृद्ध पारम्परिक विधियों के दोहन बनाने में अपना योगदान करेगा।
आयुष मंत्रालय और डब्ल्यूएचओ ने केंद्र के लिए एक मेजबान देश समझौता किया।
प्रधानमंत्री ने आयुष मंत्रालय और डब्ल्यूएचओ के ट्वीट्स का उत्तर देते हुए यह बात कही।
प्रधानमंत्री ने टवीट करते हुए कहा-
“भारत अपने यहां अत्याधुनिक डब्ल्यूएचओ ग्लोबल सेंटर फॉर ट्रेडिशनल मेडिसिन की स्थापना को लेकर खासा सम्मानित महसूस कर रहा है। यह केंद्र एक स्वस्थ ग्रह के निर्माण और वैश्वित हित के लिए हमारी समृद्ध पारंपरिक विधियों के दोहन की दिशा में योगदान करेगा।”
“भारत की पारम्परिक औषधियां और स्वास्थ्य विधियां विश्व स्तर पर काफी लोकप्रिय हैं। यह डब्ल्यूएचओ केंद्र हमारे समाज में खुशहाली फैलाने की दिशा में एक लंबा सफर तय करेगा।”
पर्यावरण, वन एवं जलवायु परिवर्तन मंत्रालय
सरकार, टिकाऊ, जलवायु लचीली तटीय अवसंरचना और तटीय समुदायों की आजीविका पर फोकस के साथ नीली अर्थव्यवस्था को बहुत महत्व देती हैः श्री भूपेन्द्र यादव
सरकार बहु-प्रबंधन उद्देश्यों के साथ क्षेत्र आधारित प्रबंधन के लिए समुद्र स्थानिक योजना  के साथ आगे बढ़ रही है: श्री यादव
केंद्रीय पर्यावरण, वन तथा जलवायु परिवर्तन मंत्री श्री भूपेन्द्र यादव ने आज पर्यावरण वन तथा जलवायु परिवर्तन मंत्रालय के संस्थान नेशनल सेंटर फॉर सस्टनेबल कोस्टल मेनेजमैंट  की पहली जनरल बॉडी बैठक की अध्यक्षता की। उन्होंने बल देते हुए कहा कि प्रधानमंत्री, टिकाऊ तथा जलवायु लचीली अवसंरचना तथा तटीय समुदायों की आजीविका पर फोकस के साथ नीली अर्थव्यवस्था को काफी अधिक महत्व देते हैं।
श्री यादव ने कहा कि सरकार बहु-प्रबंधन उद्देश्यों के साथ क्षेत्र आधारित प्रबंधन के लिए ब्लू प्रिंट विकसित करने के लिए समुद्र स्थानिक योजना  के साथ आगे बढ़ रही है। मंत्री महोदय ने एनसीएससीएम को तटीय समुदायों की ठोस आय पर ध्यान देने के साथ मैनग्रोव संरक्षण के लिए मिशन मिष्टी  में योगदान देने का भी निर्देश दिया।
एनसीएससीएम की स्थापना फरवरी 2011 में तटों की सुरक्षा, संरक्षण, पुनः स्थापना, प्रबंधन और नीति परामर्श पर समर्थन के लिए अनुसंधान संस्थान के रूप में की गई थी। एनसीएससीएम का विजन बढ़ती साझेदारी, संरक्षण व्यवहारों, वैज्ञानिक अनुसंधान के माध्यम से स्थायी तटों को विकसित करना तथा वर्तमान और भविष्य की पीढ़ियों के लाभ एवं खुशहाली के लिए ज्ञान प्रबंधन करना है।
राष्ट्रीय केंद्र ने पारिस्थितिक रूप से संवेदनशील क्षेत्रों  के 34,000 वर्ग किलोमीटर से अधिक की मैपिंग, समग्र जोखिम रेखा की मैपिंग, तटीय विनियमन क्षेत्र  अधिसूचनाओं, 2011 तथा 2019 के अनुसार तटीय क्षेत्र प्रबंधन योजनाओं की तैयारी, संचयी तटीय पर्यावरण प्रभाव मूल्यांकन, ईको-सिस्सटम वस्तुओं और सेवाओं, ब्लू कार्बन पृथकीकरण, ईको-सिस्टम स्वास्थ्य रिपोर्ट्स कार्ड जैसे कई ऐतिहासिक अनुसंधान अध्ययन किए हैं।
वाणिज्य एवं उद्योग मंत्रालय
आपूर्ति श्रृंखलाओं की मजबूती पर ऑस्ट्रेलिया-भारत-जापान के आर्थिक मंत्रियों का संयुक्त वक्तव्य
आपूर्ति श्रृंखलाओं  की मजबूती पर 1 सितंबर 2020 को आयोजित त्रिपक्षीय मंत्रिस्तरीय बैठक के दौरान अनुमोदित किए गए संयुक्त मंत्रिस्तरीय वक्तव्य का मूल पाठ निम्नलिखित है:
‘‘1. ऑस्ट्रेलिया के व्यापार, पर्यटन एवं निवेश मंत्री, सीनेटर माननीय साइमन बर्मिंघम, भारत के वाणिज्य एवं उद्योग मंत्री माननीय पीयूष गोयल, और जापान के अर्थव्यवस्था, व्यापार व उद्योग मंत्री माननीय कजियामा हिरोशी ने 1 सितंबर 2020 को एक मंत्रिस्तरीय वीडियो कॉन्फ्रेंस आयोजित की।
2. मंत्रियों ने एक स्वतंत्र, निष्पक्ष, समावेशी, गैर-भेदभावपूर्ण, पारदर्शी, अपेक्षित एवं स्थिर व्यापार व निवेश माहौल सुनिश्चित करने और अपने-अपने बाजारों को खुला रखने में अगुवाई करने के लिए अपने दृढ़संकल्प की फिर से पुष्टि की।
3. कोविड-19 संकट के साथ-साथ आर्थिक और तकनीकी परिदृश्य में हाल ही में वैश्विक स्तर पर हुए व्यापक बदलावों को ध्यान में रखते हुए मंत्रियों ने हिंद-प्रशांत क्षेत्र में आपूर्ति श्रृंखलाओं की मजबूती बढ़ाने की आवश्यकता और क्षमता को रेखांकित किया।
4.हिंद-प्रशांत क्षेत्र में आपूर्ति श्रृंखलाओं की मजबूती पर क्षेत्रीय सहयोग की अपरिहार्यता को स्वीकार करते हुए मंत्रियों ने सहयोग के जरिए उद्देश्य को पूरा करने के लिए एक नई पहल का शुभारंभ करने की दिशा में काम करने का अपना अभिप्राय साझा किया। मंत्रियों ने अपने-अपने अधिकारियों को नई पहल का विवरण अतिशीघ्र तैयार करने के निर्देश दिए, ताकि इस साल के उत्तरार्द्ध में इसका शुभारंभ किया जा सके। मंत्रियों ने लक्ष्य को प्राप्त करने में व्यवसाय जगत और अकादमिक क्षेत्र की महत्वपूर्ण भूमिका का उल्लेख किया।
5.मंत्रियों ने क्षेत्र के उन अन्य देशों को भी इस पहल में भाग लेने के लिए आमंत्रित किया जो ठीक इसी तरह की राय रखते हैं।’’
प्रधानमंत्री कार्यालय
प्रधानमन्त्री श्री नरेन्द्र मोदी ने पंडित राजन मिश्रा के निधन पर शोक व्यक्त किया
प्रधानमन्त्री श्री नरेन्द्र मोदी ने पंडित राजन मिश्रा के निधन पर अपनी संवेदनाएं व्यक्त की। प्रधानमन्त्री ने एक ट्वीट में कहा, शास्त्रीय गायन की दुनिया में अपनी अमिट छाप छोड़ने वाले पंडित राजन मिश्र जी के निधन से अत्यंत दुख पहुंचा है। बनारस घराने से जुड़े मिश्र जी का जाना, कला और संगीत जगत के लिए एक अपूरणीय क्षति है। शोक की इस घड़ी में मेरी संवेदनाएं उनके परिजनों और प्रशंसकों के साथ हैं।
सड़क परिवहन एवं राजमार्ग मंत्रालय
सड़क परिवहन और राजमार्ग मंत्रालय ने सीईवी रोड़मैप अधिसूचना पर सुझाव आमंत्रित किये
सड़क परिवहन और राजमार्ग मंत्रालय ने सुरक्षा आवश्यकताओं के मुद्दों के समाधान, ऑपरेटर की सुरक्षा तथा सुरक्षा सुनिश्चित करने के लिए चरणबद्ध तरीके से  समग्र रूप से निर्माण उपकरण वाहनों के लिए, यद्यपि ऐसी मशीने अन्य वाहनों के साथ-साथ सार्वजनिक सड़कों पर चल रही हैं, दिनांक 13 अगस्त, 2020 की एक प्रारूप अधिसूचना जीएसआर 502  जारी की है।
वर्तमान में, कुछ विशिष्ट सुरक्षा आवश्यकताएं पहले से ही सीएमवीआर, 1989 में निर्माण उपकरण वाहनों के लिए अधिदेशित हैं। इस मानक का उद्देश्य कई सुरक्षा आवश्यकताओं अर्थात विजुअल डिस्प्ले आवश्यकताएं, ऑपरेटर स्टेशन और रखरखाव क्षेत्रों की आवश्यकताएं, नॉन-मेटल ईंधन टैंक, मिनिमम एक्सेस डाइमेंशन, स्टेप्स के लिए एक्सेस सिस्टम, प्राइमरी एक्सेस, अल्टरनेट एक्जिट पाथ एंड ओपनिंग, रखरखाव ओपनिंग, हैंडरेल और हैंड होल्ड्स, गार्ड्स, विजुअल डिस्प्ले आवश्यकताएं, मशीन माउंटेड ऑडिबल ट्रैवल अलार्म, आर्टिकुलेटेड फ्रेम लॉक, लिफ्ट आर्म सपोर्ट डिवाइस, ऑपरेटर की सीट के लिए आयाम एवं आवश्यकताएं, इलेक्ट्रो मैग्नेटिक कम्पैटिबिलिटी , सीट बेल्ट और सीट बेल्ट एंकरेज, रोल ओवर प्रोटेक्टिव स्ट्रक्चर , टिप ओवर प्रोटेक्शन स्ट्रक्चर , फॉलिंग ऑब्जेक्ट प्रोटेक्टिव स्ट्रक्चर , ऑपरेटर फील्ड ऑन व्यूज़, सस्पेंडेड सीटों के लिए ऑपरेटर सीट वाइब्रेशन आदि को उपयोग में लाने के लिए एआईएस  160 को लागू करना है ।
इसके अतिरिक्त, ऑपरेटर के कान के स्तर पर मापित शोर और गुजरने वाले शोर के संबंध में क्रमश: ब्रेक और स्टीयरिंग प्रयास के लिए सीएमवीआर 96-ए और 98-ए में संशोधन और टर्निंग सर्किल डायमीटर की आवश्यकताएं प्रस्तावित हैं, जो पहले दिनांक 28 जुलाई 2000 के जीएसआर 642  द्वारा अधिसूचित की गई थी।
निर्माण उपकरण वाहनों का बड़े पैमाने पर उपयोग विभिन्न बुनियादी ढांचा परियोजनाओं को पूरा करने के लिए किया जाता है। चूंकि ऐसी मशीनें अन्य वाहनों के साथ सार्वजनिक सड़कों पर चल रही हैं, ऑपरेटर की सुरक्षा सुनिश्चित करने के लिए ऐसे वाहनों के लिए विभिन्न सुरक्षा आवश्यकताओं को अधिसूचित किया जाना प्रस्तावित है।
इस संबंध में सुझाव या टिप्पणियां अधिसूचना की तिथि से तीस दिनों के भीतर संयुक्त सचिव , सड़क परिवहन और राजमार्ग मंत्रालय, परिवहन भवन, संसद मार्ग, नई दिल्ली - 110001  को भेजे जा सकते हैं।
स्वास्थ्य एवं परिवार कल्याण मंत्रालय
भारत सरकार ने राज्यों / केन्द्र - शासित प्रदेशों को अब तक 15 करोड़ से अधिक टीके निशुल्क प्रदान किये
राज्यों / केन्द्र - शासित प्रदेशों के पास अभी भी 1 करोड़ से अधिक टीके की खुराकें लोगों को दिए जाने के लिए उपलब्ध हैं
राज्यों / केन्द्र - शासित प्रदेशों को अगले 3 दिनों में 80 लाख से अधिक अतिरिक्त खुराकें प्राप्त होंगी
टीकाकरण कोरोना महामारी से लड़ने की भारत सरकार की पांच - सूत्री रणनीति का एक महत्वपूर्ण स्तंभ है। महामारी के नियंत्रण और प्रबंधन की इस रणनीति के तहत अन्य पूरक एवं समान रूप से महत्वपूर्ण उपायों के रूप में टेस्ट, ट्रैक, ट्रीट और कोविड के प्रति उपयुक्त व्यवहार  शामिल हैं। भारत ने 16 जनवरी 2021 को दुनिया के सबसे बड़े टीकाकरण अभियान की शुरूआत की। कोविड -19 के टीकाकरण की एक उदारीकृत और त्वरित चरण - 3 की रणनीति 1 मई 2021 से लागू की जाएगी। अपने चरण- III में, इस राष्ट्रीय टीकाकरण रणनीति का उद्देश्य टीके का उदारीकृत मूल्य निर्धारित करना और टीकाकरण के दायरे को बढ़ाना है। टीकाकरण की उदारीकृत रणनीति के हिस्से के रूप में टीकों की खरीद, पात्रता और टीका लगाने की प्रक्रिया को लचीला बनाया गया है।
भारत सरकार ने राज्यों / केन्द्र - शासित प्रदेशों को अब तक 15 करोड़ से अधिक  टीके की खुराक प्रदान की हैं। इसमें से टीकों की बर्बादी सहित कुल 14,64,78,983 खुराकों की खपत हुई है।
राज्यों / केन्द्र - शासित प्रदेशों के पास अभी भी 1 करोड़ से अधिक खुराकें  लोगों को दिए जाने के लिए उपलब्ध हैं।
राज्यों / केन्द्र - शासित प्रदेशों को अगले 3 दिनों में टीकों की 80 लाख से अधिक  अतिरिक्त खुराकें प्राप्त होंगी।
हाल ही में, महाराष्ट्र के कुछ सरकारी अधिकारियों के हवाले से कुछ मीडिया रिपोर्टों में यह बताया गया है कि राज्य में टीके समाप्त हो गए हैं, जिसकी वजह से राज्य में टीकाकरण अभियान पर प्रतिकूल प्रभाव पड़ रहा है। यह स्पष्ट किया जाता है कि 27 अप्रैल 2021  तक महाराष्ट्र द्वारा कोविड के टीके की कुल 1,58,62,470 खुराकें प्राप्त की गई हैं। इसमें से बर्बादी  सहित टीकों की कुल खपत 1,49,39,410 थी। टीका लेने की पात्रता रखने वाले जनसंख्या समूहों को टीके की खुराक देने के लिए राज्य के पास बची हुई 9,23,060 खुराकें अभी भी उपलब्ध हैं। इसके अलावा, कोविड के टीके की 3,00,000 खुराकें अगले तीन दिनों में वितरित किए जाने के लिए कतार में हैं।
प्रधानमंत्री कार्यालय
प्रधानमंत्री ने विश्व तीरंदाजी युवा चैंपियनशिप, 2023 में 11 पदक जीतने पर भारत के जूनियर और कैडेट तीरंदाजों को बधाई दी
प्रधानमंत्री श्री नरेन्द्र मोदी ने विश्व तीरंदाजी युवा चैंपियनशिप, 2023 में 11 पदक जीतने पर भारत के जूनियर और कैडेट तीरंदाजों को बधाई दी है।
केंद्रीय युवा कार्यक्रम और खेल मंत्री श्री अनुराग सिंह ठाकुर के एक ट्वीट को रिट्वीट करते हुए प्रधानमंत्री ने ट्वीट किया:
“विश्व तीरंदाजी युवा चैंपियनशिप, 2023 में उत्कृष्ट प्रदर्शन करने वाले हमारे तीरंदाजों पर गर्व है। उनकी उपलब्धियां, भारत में तीरंदाजी के भविष्य के लिए शुभ संकेत हैं और कई उभरते तीरंदाजों को प्रेरित करेंगी।''
PIB Headquarters
कोविड-19 पर पीआईबी का बुलेटिन
- राष्ट्रव्यापी टीकाकरण अभियान में आज दोपहर तक टीके की 131 करोड़ से अधिक खुराक दी जा चुकी हैं
- भारत में फिलहाल 94,742 सक्रिय मामले
- सक्रिय मामले कुल मामलों के 1 प्रतिशत से भी कम, वर्तमान में 0.27 प्रतिशत, मार्च 2020 के बाद से न्यूनतम
- संक्रमण से मुक्त होने की दर 98.36 प्रतिशत, मार्च 2020 के बाद उच्चतम
- बीते 24 घंटे में 8,251 मरीज संक्रमण से मुक्त हुए, देश में संक्रमण से मुक्त होने वालों की संख्या बढ़ कर 3,40,97,388 हुई
- बीते 24 घंटे में देश में 9,419 नये मामले दर्ज किये गए
- दैनिक पॉजिटिविटी दर 0.73 प्रतिशत, पिछले 66 दिनों से 2 प्रतिशत से कम
- साप्ताहिक पॉजिटिविटी दर 0.74 प्रतिशत, पिछले 25 दिनों से 1 प्रतिशत से कम
- अब तक कुल 65.19 करोड़ जांच की गयी
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA